Miltonkīnza (unitārā pašvaldība)
Miltonkīnzas pilsēta (angļu: City of Milton Keynes) ir unitārā pašvaldība ar pilsētas un boro statusu Bakingemšīras grāfistē Anglijā. Atrodas grāfistes ziemeļos, robežojas ziemeļrietumos ar Northemptonšīras grāfisti, ziemeļaustrumos — ar Bedfordšīras grāfisti, bet dienvidos — ar Bakingemšīras unitāro pašvaldību. Lielākā apdzīvotā vieta un administratīvais centrs ir Miltonkīnza (264 tūkstoši iedzīvotāju, 92 % no unitārās pašvaldības iedzīvotājiem).